ഹര്ത്താല്: പങ്കെടുക്കാത്തവര്ക്ക് സുരക്ഷയൊരുക്കുമെന്ന് സര്ക്കാര് കൊച്ചി: തിങ്കളാഴ്ചത്തെ ഹര്ത്താലില് പങ്കെടുക്കാത്തവര്ക്ക് ജോലി ചെയ്യാന് സൗകര്യവും ആവശ്യമായ സുരക്ഷയും ഒരുക്കുമെന്ന് സര്ക്കാര് ഹൈകോടതിയില്. സര്ക്കാര് വിശദീകരണത്തെത്തുടര്ന്ന്, ഹര്ത്താല് നിയമവിരുദ്ധമായി പ്രഖ്യാപിക്കണമെന്ന ഹരജി ഹൈകോടതി തീര്പ്പാക്കി.സമസ്ത നായര് സമാജം ജനറല് സെക്രട്ടറി പെരുമുറ്റം രാധാകൃഷ്ണന് നല്കിയ ഹരജിയാണ് ചീഫ് ജസ്റ്റിസ് എസ്. മണികുമാര്, ജസ്റ്റിസ് ഷാജി പി. ചാലി എന്നിവരടങ്ങുന്ന ഡിവിഷന് ബെഞ്ച് പരിഗണിച്ചത്. കോടതി പുറപ്പെടുവിച്ച മാര്ഗനിര്ദേശപ്രകാരം ഹര്ത്താല് വിവരം ജനങ്ങളെ 10 ദിവസം മുമ്ബ് അറിയിക്കേണ്ടതുണ്ടെങ്കിലും തിങ്കളാഴ്ചത്തെ ഹര്ത്താലിെന്റ കാര്യത്തില് ഇങ്ങനെ ചെയ്തിട്ടില്ലെന്നായിരുന്നു ഹരജിക്കാരെന്റ വാദം. ഹൈകോടതി നിരോധിച്ച ബന്ദാണ് ഹര്ത്താലായിരിക്കുന്നത്. ഹര്ത്താലില് പങ്കെടുക്കാന് ആെരയും നിര്ബന്ധിക്കരുതെന്നും വാഹനങ്ങള് തടയരുതെന്നുമുള്ള ഇടക്കാല ആവശ്യവും ഹരജിക്കാരന് ഉന്നയിച്ചു. എന്നാല്, പങ്കെടുക്കാത്തവര്ക്ക് സംരക്ഷണം ഉറപ്പുവരുത്തുമെന്ന സര്ക്കാര് വാദം രേഖപ്പെടുത്തി ഹരജി തീര്പ്പാക്കുകയായിരുന്നു.